CELEX: 32007R0807
Language: mt
Date: 2007-07-10 00:00:00
Title: Regolament tal-Kummissjoni (KE) Nru 807/2007 ta’ l- 10 ta’ Lulju 2007 li jemenda l-Anness II tar-Regolament tal-Kunsill (KEE) Nru 2092/91 dwar il-produzzjoni organika ta’ prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta’ l-ikel

11.7.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 181/10
            
         REGOLAMENT TAL-KUMMISSJONI (KE) Nru 807/2007
   ta’ l-10 ta’ Lulju 2007
   li jemenda l-Anness II tar-Regolament tal-Kunsill (KEE) Nru 2092/91 dwar il-produzzjoni organika ta’ prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta’ l-ikel
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2092/91 ta’ l-24 ta’ Ġunju 1991 dwar il-produzzjoni organika ta’ prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta’ l-ikel (1), u b’mod partikolari t-tieni inċiż ta’ l-Artikolu 13 tiegħu,
   Billi:
   
               (1)
            
            
               L-awtorizzazzjoni - għall użu tal-metaldehyde fl-agrikoltura organika - kif preskritta fil-Parti B ta’ l-Anness II tar-Regolament (KEE) Nru 2092/91, skadiet fil-31 ta’ Marzu 2006.
            
         
               (2)
            
            
               Diversi Stati Membri indikaw li l-produtturi ta’ l-agrikoltura organika fit-territorji tagħhom ma għandhomx alternattiva vijabbli għall-użu tal-metaldehyde għall-kontroll tal-molluski f’ċerti ħxejjex koltivati.
            
         
               (3)
            
            
               Għalhekk hu meqjus bħala neċessarju li l-awtorizzazzjoni għall-użu tal-metaldehyde terġa’ tiddaħħal għal żmien limitat, sakemm isiru magħrufin ir-riżultati ta’ riċerka għal metodi ġodda ta’ kontroll tal-molluski u sakemm ikun hemm aktar sustanzi alternattivi disponibbli.
            
         
               (4)
            
            
               L-Anness II tar-Regolament (KEE) Nru 2092/91 għandu għalhekk jiġi emendat kif jixraq.
            
         
               (5)
            
            
               Il-miżuri pprovduti f’dan ir-Regolament huma skond l-opinjoni tal-Kumitat stabbilit bl-Artikolu 14 tar-Regolament (KEE) Nru 2092/91,
            
         ADOTTAT DAN IR-REGOLAMENT:
   Artikolu 1
   L-Anness II ta’ Regolament (KEE) Nru 2092/91 huwa emendat skond l-Anness ta’ dan ir-Regolament.
   Artikolu 2
   Dan ir-Regolament jidħol fis-seħħ fit-tielet jum mill-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 10 ta’ Lulju 2007.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 198, 22.7.1991, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 394/2007 (ĠU L 98, 13.4.2007, p. 3).
   
      ANNESS
      Fl-Anness II, f’punt 1 ta’ Parti B (“Prodotti għall-protezzjoni tal-pjanti”), Tabella III (“Sustanzi li għandhom jintużaw fin-nases u/jew dispensaturi”) tar-Regolament (KEE) Nru 2092/91, għall-“Metaldehyde”, id-data “31 ta’ Marzu 2006” tinbidel għal “31 ta’ Marzu 2008”.